Fanii Poli Iași își susțin echipa din fața stadionului: "Rednic poate să ne ridice deasupra liniei de retrogradare".
30 de fani ai lui Poli Iaşi au cântat din faţa stadionului pe tot parcursul partidei cu Sepsi. Poli s-a impus cu 3-1 şi a ieşit din zona locurilor retrogradabile. Fanii lui Poli Iaşi îl sprijină pe Mircea Rednic: "cred că poate să ne ridice deasupra liniei de retrogradare".
S-a reluat campionatul, dar fără suporteri pe stadioane. Însă nimic nu împiedică galeriile să îşi susţină echipele de suflet.Cristi e suporter al echipei din Iaşi de ani de zile şi mereu e alături de echipa sa preferată.Şi astăzi a mers la stadion să o susțină, deşi nu a putut să intre în arenă. Şi Cristi şi ceilalţi fani ai Poli au cântat pe tot parcursul partidei încurajând echipa, simţind fiecare moment, de parcă ar fi fost în tribune.Jucătorii i-au auzit şi Poli a câştigat în faţa lui Sepsi cu 3 la 1. La finalul partidei, jucătorii s-au dus la suporteri să le mulţumească."Dacă s-ar schimba acum antrenorul… nu cred că ar fi oportun pentru că el cunoaşte echipa în momentul acesta, de la venirea dumnealui până acum, el ştie ce a lucrat cu ei şi nu cred că ar fi binevenită o schimbare de antrenor.În momentul ăsta cred că Mircea Rednic poate să ne ridice deasupra liniei de retrogradare", a mărturisit Cristian Ștefan Olar, unul dintre suporterii Poli Iași."Tu vei fi mereu în inima noastră, luptă Poli Iaşi. Iubire alb-albastră, tu vei fi mereu, în inima noastră! Tu vei fi mereu campioana noastră", cântă suporterii.